text.text: التبذير في ميزانية الدولة
text.text_idx: #000005
text.text: الرئيسيةإقتصادمن أجل تحقيق السيادة الإقتصادية و القضاء على إقتصاد التبعية
text.text_idx: #000006
text.text: من أجل تحقيق السيادة الإقتصادية و القضاء على إقتصاد التبعية
text.text_idx: #000007
text.text: مجلة القومية التونسية
  إقتصاد, السيادة التونسية, تفكير إقتصادي
text.text_idx: #000008
text.text: في التقارير الحكومية و الصحفية حول “الوضع المالي الاقتصادي التونسي” (تقارير عادة يصدرها البنك المركزي التونسي) يصير التركيز على “مخزون العملة الصعبة” ويتعير حسب عدد أيام الاستيراد.
text.text_idx: #000009
text.text: البنك المركزي التونسي عامل معدل لتكلفة يوم الإستيراد التونسي و على هذا الأساس عامل معيار للحد الأدنى من مخزون العملة الصعبة الضروري لأجل “الإستيراد” و كيف نطيحو تحتو يولي الوضع خطير و ممكن ياسر نلتجؤو للاستدانة بش انجموا نبقوا نستوردوا.
text.text_idx: #000010
text.text: يقيم “الفكر الاقتصادي السياسي التونسي” صحة المالية العمومية وصحة الإقتصاد التونسي بالقدرة على الإستيراد و هذا علاش يسمي العملات الأجنبية للإقتصاديات الكبرى بالعملة الصعبة.
text.text_idx: #000011
text.text: لأنو حاطط هدف الإقتصاد التونسي هو الحصول على هذه العملة الصعبة لأجل الاستيراد و لأجل هذه الغاية تشق كل الطرق.
text.text_idx: #000012
text.text: في تونس نفترضوا مبدئيا إنو محتاجين لإستيراد حاجياتنا من الخارج ولذا فإنو نخممو ديما في تدبير فلوس للإستيراد، وطبعا لازم تكون فلوس الخارج لأن فلوس تونس ليس لها قيمة خارج تونس لضعف الإقتصاد التونسي.
text.text_idx: #000013
text.text: و على أساس هذا التخمام إقتصاد تونس ضعيف = محتاج للإستيراد = محتاج للعملة الخارجية = ضرورة تأسيس إقتصاد هدفه توفير العملة الخارجية المسمات ب”عملة صعبة”.
text.text_idx: #000014
text.text: العملة الصعبة ( العملات الأجنبية القوية) كانت هدفنا الإقتصادي المقدس و لذا إتجهنا لدعم أكثر قطاع يجيب العملة الصعبة وكانت “السياحة” وين “الأمة التونسية” عمليا ماتنتج حتى شي عندو قيمة إقتصادية كبيرة و تستورد أدوات العمل. و في المقابل تقدم الترفيه للسياح الأجانب و تحولت الأرض التونسية لملهى للأجانب يستمتعو فيها (الليبية حولوها ل”مبغى”).
text.text_idx: #000015
text.text: هذه العقلية الإقتصادية تخلينا محتاجين للخارج، محتاجين نشرو منو و كيف ما انجموش نشروا نولو نتسلفو منو و هذا يعني إرتهان تونس للخارج.
text.text_idx: #000016
text.text: العالم يتبدل وضعو يوميا. و لأقل سبب تنجم تصير أزمة عالمية تتقطع فيها السلع و/أو تنهار الإستثمارات.
text.text_idx: #000018
text.text: في أوت 1990 تبدأ “حرب الخليج الثانية” و هذا نتج عليه عزوف وكالات الأسفار العالمية على إرسال السياح لتونس خوفا من الإعتداءات الأمر الي خلق أزمة إقتصادية في آخر الموسم و كان مش “الفلاحة” أنقذتنا (عام 1990 كان موسم قياسي و تونس حققت فيه الإكتفاء الذاتي من القمح) و رغم ذلك عملت الحكومة حملت تذلل لجلب السياح من جديد، وماتعلمتش الدرس.
text.text_idx: #000020
text.text: إرتهاننا للخارج يخلينا تحت رحمتو و هكا نتذللولو يوميا، في عالم ماهوش مضمون و في أي لحظة تصير أزمة و تطلع الأسعار و تعيش تونس وضع الإحتياج والفقر.
text.text_idx: #000021
text.text: وحتى لو عندنا كل فلوس العالم كل ذهب العالم وكل جواهر العالم وكل بترول العالم وحتى كل “ثروات العالم”، مدام نحتاجو للخارج باش نشرو منو ” إحتياجاتنا الضرورية الحيوية للحياة و التقدم” فنحن فقراء و ضعفاء و تابعين وثانويين وبلا قيمة ومسلوبي الإرادة إذا فمستقبلنا ضائع.
text.text_idx: #000022
text.text: فمنذ العهد الحفصي أي منذ 800 عام و الدولة التونسية تعتمد على الخارج في (منتوجات مصنعة و نقل بحري و استثمار أجنبي في صيد التن وصيد المرجان) و من وقتها و تونس ضعيفة و مغزوة وخاضعة لأوروبا خصوصا فرانسا (بإستثناء فترات قصيرة ظرفية) و لتو ماقررت تونس تعتمد سياسية اقتصادية مبنية على مبدأ السيادة.
text.text_idx: #000024
text.text: بإعتمادنا على “الأخصائيين الاقتصاديين” (القارين في الخارج زادا) المفتقرين تماما لأي “مبادئ سياسية عليا” ولأي رؤى قومية/وطنية و يخممو بكل سطحية في تعديل الميزان التجاري عبر تقديم الخدمات و لو كانت عهرية.
text.text_idx: #000026
text.text: فإنو هكا أخضعنا الأمة بقيمها و مواردها للرغبات الأجنبية سواء كان الأجنبي دولة، منظمة دولية أو مؤسسة مالية أجنبية و نقعدو من بعد نبكو على الخبزة، قرن الفلفل ولحم العلوش.
text.text_idx: #000027
text.text: الفكر الإقتصادي السياسي التونسي يفكر ديما في تغطية الواردات عبر دعم الأنشطة التصديرية أو الأنشطة الجالبة للعملة الصعبة ولكنه لا يفكر أصلا في “دعم الإنتاج التونسي”.
text.text_idx: #000028
text.text: و ليس هناك مجهود حقيقي لبناء إقتصاد إنتاجي للحاجيات التونسية.
text.text_idx: #000029
text.text: و هذا ما يخلينا نفتقدو السيادة الاقتصادية ونبقوا مرهونين للخارج و متأثرين بإضطرابات الأسعار العالمية (أزمة الحليب عام 2008 كمثال).
text.text_idx: #000030
text.text: في تونس تحظى السياحة والإستثمارات الخارجية بكل أنواع الدعم و التسهيلات الممكنة رغم النتائج الهزيلة وحجم خسائر المالية العمومية (جرة الإعفاءات الجبائية) و رغم ضعف الجاذبية التونسية (مقارنة ببلدان أخرى مانجموش انافسوها في ” الرخص” أو في القدرات السياحية).
text.text_idx: #000031
text.text: الحكومات التونسية و من وراها كل النخبة السياسية الاقتصادية خممت كمستوردة/ مشترية/ تابعة وهذا الي أنتجلنا وضع التخلف الفلاحي الصناعي.
text.text_idx: #000033
text.text: التخطيط الاقتصادي التونسي فقد المبدأ السياسي الموجه وفقد الرؤية والطموح السيادي و لذا خمم كتابع للسوق العالمية ورفض إعتبار إمكانات الفعل التونسي.
text.text_idx: #000034
text.text: السيادة التونسية
text.text_idx: #000036
text.text: مسألة السيادة و القومية التونسية
text.text_idx: #000037
text.text: الاستهتار بالقيم القومية العليا: السيادة التونسية
text.text_idx: #000038
text.text: أزمة الشركة العمومية التونسية: العوامل الاصلية وآفاق الحل
text.text_idx: #000039
text.text: اترك تعليقاً إلغاء الرد
text.text_idx: #000041
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000046